Bernardo Buontalenti
Bernardo Buontalenti, 1536-1608, italiensk arkitekt, maler og scenograf. Bernardo Buontalenti var knyttet til Medicierneshof i Firenze, hvor han stod for udsmykning og effekter til fester og ceremonier, tegnede teaterdekorationer og kostumer og konstruerede sindrigt maskineri.
Bernardo Buontalenti står som en af nyskaberne inden for manierismens arkitektur og scenografi. Hans hovedværk er Cappella dei Principi (påbegyndt 1603) ved kirken San Lorenzo i Firenze.